Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: a 277/1997. (XII. 22.) Korm. rendelethez]
Paragraph Index: 203

2. Akkreditációra kérelem csak a rendelet 4. §-ának megfelelő tartalmú továbbképzési programra nyújtható be. A Kérelem űrlap minden pontjára választ kell adni. Akkreditált továbbképzés csak tanúsítvánnyal zárulhat. Amennyiben az alapító jogosulatlan szakképzettséget ígér a résztvevők számára, vagy más, jogszabályba ütköző kijelentést tesz, a kérelem elutasításra kerül. A kérelem felépítése A pedagógus-továbbképzések akkreditációs kérelme öt fő részből áll. A kérelem első része a kérelmező (programalapító) adatait, elérhetőségét tartalmazza. A kérelem beadásakor csatolni kell a továbbképzési programról készített szakértői véleményt, a befizetést igazoló szelvény másolatát, valamint, ha a továbbképzést nemzeti, etnikai kisebbségek óvodai nevelésében, iskolai nevelésében és oktatásában résztvevők részére kívánják indítani, az érintett országos kisebbségi önkormányzat véleményét. Ezek hiánya formai hibának számít, pótlásuk nélkül nem indul meg az akkreditációs eljárás. Az eljárásra az államigazgatási eljárás általános szabályai érvényesek. A formai követelmények vizsgálatát a Pedagógus-továbbképzési Módszertani és Információs Központ Akkreditációs Irodája végzi el. A kérelem második része a programra vonatkozó olyan kiegészítő adatokat kér, amelyek nyilvánosságra kerülnek a Továbbképzési Jegyzékben. A kérelemben közölt adatok többsége az indítási kérelemhez kapcsolódva megjelenik az Oktatási Minisztérium hivatalos közlönyében közzétett Továbbképzési Jegyzékben. A résztvevők az itt közölt információk alapján jelentkezhetnek a továbbképzésekre. A kérelem harmadik része a részletes tematikát (programcsomagot) és a program megvalósíthatóságának legfontosabb információit tartalmazza. A kérelem negyedik része a program minőségbiztosítására vonatkozó kikötéseket tartalmazza. Az itt közölt információk a program rendeletileg is szabályozott minő- 1999/112. szám ségkikötéseinek, fogyasztóvédelmének biztosítására szolgálnak. A kérelem ötödik részében a programalapító olyan rövid ismertetőt közölhet a program tartalmáról, amelyeket a Továbbképzési Jegyzék nem tartalmaz, de az alapító fontosnak tartja azok közlését. Ezek az adatok a Pedagógus-továbbképzési Módszertani és Információs Központ információhordozóin keresztül jutnak el a program potenciális vevőihez. ÚTMUTATÓ A KÉRELEM ŰRLAP PONTJAINAK KITÖLTÉSÉHEZ

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes